ලංකා බැංකුවේ අනුග්‍රහයෙන් ශ්‍රී ලංකා ක්‍රිකට් ආයතනය මෙහෙයවනු ලබන අන්තර් පළාත් සිවුදින ක්‍රිකට් තරගමාලාවේ අවසන් මහා තරගය හෙට (13) බස්නාහිර උතුර සහ බස්නාහිර දකුණ කණ්ඩායම් අතර කොළඹ එස්. එස්. සී. පිටියේදී පැවැත්වේ.මූලික වටයේ තරග 4 කට සහභාගී වූ බස්නාහිර උතුර පිල ඉන් තරග 2 ක් ජයග්‍රහණය කළ අතර ඉතිරි තරග 2 ජය පැරදුමෙන් තොරව අවසන් කර ගනිමින් ප්‍රසාද ලකුණු සටහනේ පෙරමුණේ පසුවන්නේ මෙවර තරගමාලාවේ එකම අපරාජිත කණ්ඩායම ලෙසිනි.දෙවැනි ස්ථානයේ පසුවන බස්නාහිර දකුණ පිල තරග 4 කින් තරග 2 ක් ජයගත් අතර තරග 2 ක් පරාජයට පත් විය.රුහුණු කණ්ඩායම තරග 4 කින් එක් තරගයක් ජය ගත් අතර තරග 2 ක් පරාජයට පත් විය.